
Narvas, Aleksei Juhhahovi tänav 3b asuvate ruumide 

tasuta kasutusse andmine (Mittetulundusühing Narva motoklub)

1. ASJAOLUD JA MENETLUSE KÄIK

Narva Linna Arenduse ja Ökonoomika Ametile laekus taotlus mittetulundusühingult Narva motoklub, registrikood 80361605, juhatuse liikmed Dmitri Vinogradov ja Alexey Teplov, milles palutakse anda määramata ajaks tasuta kasutusse Narvas Aleksei Juhhanovi tänav 3b hoones asuvad tehnilised ruumid nr 1, 2, 5-7 üldpinnaga 138,9 m² mittetulundusühingu tegevuseks.

Narvas, Aleksei Juhhanovi tänav 3b hoones asuvad tehnilised ruumid nr 1, 2, 5-7 üldpinnaga 138,9 m² on vabastatud seoses Narva Linnavara- ja Majandusameti ja MTÜ TEHNIKASPORDIÜHING ENERGIA vahel 26.07.2005. a. sõlmitud linnavara tasuta kasutamise lepingu nr 1/452-b ülesütlemisega. 

Mittetulundusühing Narva motoklub tegeleb Narvas motospordi arendamisega, motokrossi ja teiste ürituste korraldamise ja läbiviimisega. 
Mittetulundusühingu Narva motoklub taotlust arutati Narva Linnavalitsuse linnavarakomisjoni 17.12.2014. a koosolekul (protokoll nr 15) ning otsustati:

1. Nõustuda taotlusega ning soovitada mittetulundusühingule Narva motoclub, registrikood 80361605, avalikku enampakkumist korraldamata anda määramata ajaks tasuta kasutusse Narvas Aleksei Juhhanovi tänav 3b hoones asuvad tehnilised ruumid nr 1, 2, 5-7 üldpinnaga 138,9 m² mittetulundusühingu tegevuseks.

2. Narva Linna Arenduse ja Ökonoomika Ametil esitada punktis 1 toodud otsus Narva Linnavalitsuse istungile korralduse vastuvõtmiseks.

Narva Linnavolikogu 17.03.2005. a määruse nr 14/52 “Linnavara kasutusse andmise kord” (muudetud Narva Linnavolikogu 17.01.2008 määrusega nr 4) (edaspidi ka Kord) punkti 5.1.3 alapunkti b) alusel otsustab kasutusse andmise määramata ajaks kohaliku omavalitsuse asutus tema bilansis oleva vara suhtes. Korra punkt 621 sätestab, et Korra punktis 5 kinnisasja kohta sätestatut kohaldatakse hoonetele, nende osadele või rajatistele, sõltumata sellest, kas tegemist on kinnisasja olulise osa või vallasasjaga. Korra punktide 46.4 ja 7.2.3 alusel võib avaliku enampakkumiseta või eelläbirääkimistega pakkumiseta anda kasutusse linnavara, mis antakse kasutusse mittetulundusühingutele. Korra punkt 47 sätestab, et linnavara enampakkumiseta kasutusse andmise otsustus võetakse vastu Korra punkti 5 (punkt 5.1.3. b) alusel. 

Korra punkti 49 kohaselt sõlmib linna nimel kasutuslepingu kohaliku omavalitsuse asutus, kelle bilanssi nimetatud linnavara kuulub. Antud juhul sõlmib Narva linna nimel tasuta kasutamise lepingu Narva Linna Arenduse ja Ökonoomika Amet, kes on Aleksei Juhhanovi tänav 3b hoone bilansiline valdaja.

Korra punkti 55. alusel tuleb linnavara tasuta kasutusse andmise kohta avaldada kuulutus kohalikus ajalehes.

2. ÕIGUSLIKUD ALUSED

Narva Linnavolikogu 17.03.2005. a määruse nr 14/52 “Linnavara kasutusse andmise kord” (edaspidi ka Kord) punktides 7.2 ja 7.2.3 sätestatu alusel võib linnavara mittetulundusühingutele määramata ajaks tasuta kasutusse anda linnavalitsuse korraldusega.

3. OTSUS

3.1. Anda mittetulundusühingule Narva motoclub, registrikood 80361605, avalikku enampakkumist korraldamata määramata ajaks tasuta kasutusse Narvas Aleksei Juhhanovi tänav 3b hoones asuvad tehnilised ruumid nr 1, 2, 5-7 üldpinnaga 138,9 m² mittetulundusühingu tegevuseks..

3.2. Narva Linna Arenduse ja Ökonoomika Ametil sõlmida mittetulundusühinguga Narva motoklub punktis 3.1 nimetatud äriruumide tasuta kasutamise leping.

3.3. Narva Linna Arenduse ja Ökonoomika Ametil avaldada kuulutus vara tasuta kasutusse andmise kohta kohalikus ajalehes.

4.  RAKENDUSSÄTTED

4.1. 
Narva Linna Arenduse ja Ökonoomika Ametil teha korraldus teatavaks mittetulundusühingule Narva motoklub.

4.2.  Korraldus jõustub seadusega sätestatud korras.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

